# Estació de Benicarló-Peníscola

Línia de mitjana distància 50 :
Línia Alaris :
Línia Arco García Lorca Badajoz / Sevilla :
Línia Talgo Llorca i Talgo Múrcia :
Línia Talgo Mare Nostrum :
Benicarló-Peníscola és una estació de la Línia 50 de Mitjana Distància Renfe del País Valencià situada al nord-oest del nucli urbà de Benicarló, a la comarca del Baix Maestrat. A més de regionals, també paren gran part dels trens de Llarga Distància que circulen per aquesta estació com Talgo o Alvia.
L'estació es troba en el punt quilomètric 140,8 de la línia fèrria d'ample ibèric que uneix València amb Sant Vicent de Calders a 23,89 metres d'altitud.

## Història

L'estació va ser inaugurada el 12 de març de 1865 amb l'obertura del tram Benicàssim-Ulldecona de la línia que pretenia unir València amb Tarragona.
Les obres van estar a càrrec de la Societat dels Ferrocarrils d'Almansa a València i Tarragona (AVT), que prèviament i sota altres noms havia aconseguit unir València amb Almansa. En 1889, la mort de José Campo Pérez, principal impulsor de la companyia, va abocar a la mateixa a una fusió amb Nord. En 1941, després de la nacionalització del ferrocarril a Espanya, l'estació va passar a ser gestionada per RENFE.
Des del 31 de desembre de 2004 Renfe explota la línia, mentre que Adif és la titular de les instal·lacions ferroviàries.

## Distribució de les vies

L'estació posseeix tres vies, dues d'elles passants (via 1 direcció València i via 2 direcció Barcelona), i la via 3 s'utilitza com apartader.
| 1 | Trens de Mitjana Distància > València Nord Alaris > València Nord / Alacant Talgo > Murcia del Carmen / Llorca Sutullena i Sevilla-Santa Justa |
| 2 | Trens de Mitjana Distància > Ulldecona-Alcanar / Tortosa / Estació de França Talgo > Barcelona Sants |

## Serveis ferroviaris

En els serveis de llarga distància compta amb parades de trens de llarga distància Intercity, Alvia i Talgo, del servei Talgo un tren diari per sentit, del servei Intercity dos trens diaris amb un tren des de València i un altre des d'Alacant i de l'altre servei Intercity dos trens diaris per sentit, una destinació Sevilla i una altra destinació Màlaga.
En els serveis de mitjana distància, l'estació compta amb parada dels trens de mitjana distància de la línia 50 amb tres trens diaris, un València-Barcelona i dos València-Tortosa, a més els divendres circula un regional linx extra que realitza el recorregut Ulldecona-València en direcció Ulldecona, i els diumenges cap a València, operat aquest regional linx amb trens de la sèrie 447 de rodalia. El 2017, segons una resposta parlamentària, es van vendre 57.100 bitllets en serveis comercials i de mitja distància, el que la converteix en l'estació més important en volum del Maestrat, seguida de la Vinaròs amb 47.900.
| Procedència/Destinació | < | Línia | > | Procedència/Destinació |
| Mitjana Distància de Renfe |||||
| València-Nord | Alcalà de Xivert | | Vinaròs | Tortosa Barcelona-Estació de França |
| Llarg Recorregut de Renfe |||||
| Barcelona-Sants | Vinaròs | Intercity | Orpesa | València-Nord Alacant-Terminal |
| Barcelona-Sants | Vinaròs | Torre del Oro | Castelló de la Plana | Sevilla-Santa Justa Cadis |
| (inici) | Vinaròs | Alvia | Orpesa | Gijón |
| Barcelona-Sants | Vinaròs | Talgo | Orpesa | Múrcia del Carmen |
| Barcelona-Sants | Vinaròs | Talgo | Benicàssim | València Joaquim Sorolla |

## Referències

* ↑ Xarxa ferroviària espanyola Arxivat 2013-09-27 a Wayback Machine. Ministeri de Foment (castellà)
* 1 2 Almansa á Valencia y Tarragona (AVT) Companyia del Ferrocarril de Almansa a València i Tarragona Spanishrailway (castellà)

## Vegeu també

* Línia 7 (Regional País Valencià)
* Trens regionals del País Valencià
* Renfe Operadora

## Enllaços externs

* Llarga Distància en la web de Renfe (castellà)
* Mitjana Distància València en la web de Renfe (castellà)